b"\n_START_ARTICLE_\nCatch 22\n_START_SECTION_\nArgument\n_START_PARAGRAPH_\nEl capit\xc3\xa0 Yossarian, d'un bombarder B-25 de les Forces A\xc3\xa8ries de l'Ex\xc3\xa8rcit dels Estats Units, es troba a l'Illa de Pianosa durant la Segona Guerra Mundial. Amb altres membres del seu esquadr\xc3\xb3, Yossarian s'embolica en perilloses missions de vol, i despr\xc3\xa9s d'haver vist morir els seus companys, busca un mitj\xc3\xa0 d'escapar-se'n.\n_START_SECTION_\nAdaptaci\xc3\xb3\n_START_PARAGRAPH_\nLa hist\xc3\xb2ria \xc3\xa9s lleugerament diferent a la del llibre. Diverses branques de la intriga es deixen de costat i nombrosos personatges han intercanviat els seus di\xc3\xa0legs aix\xc3\xad com el seu dest\xc3\xad amb altres. Malgrat aquests canvis en el gui\xc3\xb3, Joseph Heller aprova la pel\xc2\xb7l\xc3\xadcula segons un comentari de Mike Nichols i de Steven Soderbergh incl\xc3\xb2s en els extres del dvd. Segons Nichols, Heller va quedar particularment impressionat per algunes escenes i di\xc3\xa0legs de Buck Henry, i hauria volgut poder incloure'ls en la seva novel\xc2\xb7la._NEWLINE_El costat intel\xc2\xb7lectual de la pel\xc2\xb7l\xc3\xadcula i el seu to totalment absurd entretallat de breus moments indecents, gaireb\xc3\xa9 aterridors, realistes, donen a la pel\xc2\xb7l\xc3\xadcula una estimulaci\xc3\xb3 fren\xc3\xa8tica. Tot aix\xc3\xb2 a trav\xc3\xa9s d'una s\xc3\xa8rie de flashbacks i de somnis del personatge central\xc2\xa0\xc2\xb7 .\n_START_SECTION_\nPressupost\n_START_PARAGRAPH_\nParamount pressuposta 17 milions de d\xc3\xb2lars a la producci\xc3\xb3 i planifica un rodatge de sis setmanes, per\xc3\xb2 les seq\xc3\xbc\xc3\xa8ncies a\xc3\xa8ries han demanat sis mesos de presa de vistes resultant de m\xc3\xa9s de 1.500 hores de rodatge. Totes aquestes preses de vistes representen de fet aproximadament deu minuts de pel\xc2\xb7l\xc3\xadcula pr\xc3\xb2piament dita."